जापान
जापान एशिया महादीप की पूरबी छोर पर एगो देश बाटे। एके ऊगत सुरुज के देस भी कहल जाला।

जापान एगो दीपी देस हउवे जेवना में लगभग 3900 दीप बाड़ें। हालाँकि इनहन में चार गो सबसे बड़का दीप होन्शू, होकैडो, क्यूशू आ शिकोकू हवें। ई चारि गो दीप मिलके जापान क लगभग 98% क्षेत्रफल बनावे लें। होन्शू इनहन में सभसे बड़हन दीप हवे। जापान क राजधानी टोकियो हवे जेवन विश्व क सबसे ढेर जनसँख्या वाला शहर (शहरी संकुल) हवे। जापान जनसंख्या की हिसाब से विश्व क दसवाँ नंबर क देश हवे।

भूगोल

जापान प्रशांत महासागर में स्थित बा। एकर उत्तर-दक्खिन बिस्तार ओखोटस्क सागर से ले के दक्खिनी चीन सागर आ ताइवान ले बाटे।

होंशू सबसे बड़हन दीप हवे जेवना पर जापान क लगभग 80% जनसंख्या  रहेले। एही दीप पर जापान क सबसे बड़ मैदान क्वान्टो मैदान बाटे। फ्यूजीयामा ज्वालामुखी आ टोकियो शहर भी एही दीप पर बा। जापान की जलवायु पर उत्तर-दक्खिन बिस्तार आ समुद्री स्थिति क परभाव लउकेला। क्यूरोशिवो आ क्यूराइल धारा क प्रभाव इहाँ की जलवायु आ मछली उद्योग पर पड़ेला। जापान क लगभग 66% क्षेत्र पर जंगल बा आ खाली 16% भाग खेती लायक बाटे।

संदर्भ

जापान
एशिया
यूनाइटेड नेशंस के सदस्य देस